**ΔΗΛΩΣΗ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ**

**2023-2024**

Παρακαλούνται οι φοιτητές του Α΄, Β΄, Γ΄, Δ΄ , Ε΄ , ΣΤ΄ έτους  και επί πτυχίω  του Τμήματος Ιατρικής να δηλώσουν τα μαθήματα για το εαρινό εξάμηνο του ακαδημαϊκού έτους 2023-2024 στην ηλεκτρονική διεύθυνση [https://progress.upatras.gr](https://progress.upatras.gr/).

**Σημειώνεται ότι:**

1. Απαραίτητη προϋπόθεση για τη δήλωση των μαθημάτων είναι η επανεγγραφή στο εξάμηνο (ανανέωση εγγραφής).
2. Όσοι φοιτητές **δεν κάνουν ανανέωση εγγραφής** και **δήλωση μαθημάτων δεν θα μπορούν να συμμετέχουν στην εξεταστική περίοδο ΙΟΥΝΙΟΥ-ΙΟΥΛΙΟΥ 2024 και στην επαναληπτική περίοδο ΣΕΠΤΕΜΒΡΙΟΥ 2024.**
3. **Δυνατότητα εξέτασης** σε μάθημα θα έχει ο φοιτητής **μόνο εφόσον το δηλώσει στις καθορισμένες ημερομηνίες.**
4. Η **ανανέωση εγγραφής** και η **δήλωση των μαθημάτων** είναι **απαραίτητη προϋπόθεση** για τη λήψη οποιουδήποτε πιστοποιητικού σπουδών από τη Γραμματεία και την παραλαβή συγγραμμάτων μέσω του ΕΥΔΟΞΟΣ.
5. Όσοι φοιτητές **οφείλουν μαθήματα εαρινού εξαμήνου παλαιοτέρων ετών**  πρέπει να τα **δηλώσουν** επίσης στην ηλεκτρονική διεύθυνση [https://progress.upatras.gr](https://progress.upatras.gr/) ανεξάρτητα αν επιθυμούν εξέταση σε αυτά.
6. Οι φοιτητές του Ε΄ έτους και οι επί πτυχίω φοιτητές καλούνται να δηλώσουν στο 10ο εξάμηνο σπουδών τις Κλινικές του Ε΄ έτους σπουδών για τις οποίες εκκρεμεί βαθμός.
7. Κλινική κατ΄ επιλογήν άσκηση του Ε΄ έτους που είχε δηλωθεί στο χειμερινό εξάμηνο 2023-2024, **δεν δηλώνεται εκ νέου**.
8. Οι υποχρεωτικές και κατ’ επιλογήν Κλινικές ασκήσεις του ΣΤ΄ έτους που είχαν δηλωθεί στο χειμερινό εξάμηνο 2023-2024, **δεν δηλώνονται εκ νέου**.

***Προθεσμία δηλώσεων μαθημάτων :***

***από 24.04.2024 έως και 10.05.2024***

|  |
| --- |
| **Διευκρινίζεται ότι, πέραν της ημερομηνίας λήξης των δηλώσεων μαθημάτων (*10.05.2024*), δεν θα γίνεται δεκτή εκπρόθεσμη αίτηση δήλωσης μαθημάτων από τη Γραμματεία για κανέναν απολύτως λόγο.** |

*Σημείωση: Οι προπτυχιακοί φοιτητές που βρίσκονται εκτός ηλεκτρονικής γραμματείας θα πρέπει να αποστείλουν δήλωση μαθημάτων στο e-mail : tpsara[@upatras.gr](mailto:katsat@upatras.gr), το ίδιο χρονικό διάστημα ήτοι από:*

*από 24.04.2024 έως και 10.05.2024*